**ISebe leMfundo leNtshona Koloni: IPROGRAM YOKUPHUCULA INDLELA YOKUCINGA**

**I-*ClassDojo***

**Isahluko 2: UMojo uwa aphinde avuke**

UMojo wayesehla ngepaseji waza wathi kusenjalo wabona iphowusta eyayinika umdla… ooo, olu lukhuphiswano lweerobhothikhi!

“Kulungile, ngoku ndiyayazi indlela yokukhulisa ingqondo yam njengesihlunu, ndiya kunqandwa ziinkwenkwezi!”

Wasebenza ngomsindo yaye emva kweeyure ezimbalwa zokusebenza nzima, wakuqonda ukuba ukwakha irobhothi kunzima kunokuba ebecinga kodwa wazondelela ukuya phambili, esenza iimpazamo emva koko asebenze nzima… aze emva koko enze iimpazamo ezininzi kakhulu. Ekugqibeleni, watyhilekelwa yinyaniso eyothusa kakhulu … wayengasoze ayakhe irobhothi enkulu.

Kwithutyana elingephi emva koko uKatie wazokudlula kuye.

“Tyhini, enjani ukuba ntle yona irobhothi,” watsho uKatie, “kodwa ifuna ntoni enkunkumeni?”

“Hayi suka, yinkunkuma le,” watsho uMojo, “Ndiqhubekile ndisenza iimpazamo, ngoko ke ndinikezele.”

“Iimpazamo azibalulekanga kakhulu, watsho uKatie, “zinokukwenza ube krelekrele nangaphezulu.

“O, lilonke iimpazamo zilungile…?” wabuza uMojo.

“Kuxhomekeke kwindlela ozijonga ngayo iimpazamo,” watsho uKatie… “Jonga, oososayensi bezengqondo nemithambo-luvo bakufundile okwenzeka kwiingqondo zabantu xa besenza iimpazamo. Abanye abantu bayanikezela xa besenza iimpazamo. Bacinga ukuba ukwenza iimpazamo kuthetha ukungabi nabuchule ekwenzeni into, ngoko ke bavale yonke into bayeke ukuzama. Kodwa xa uyeka ukuzama, ingqondo yakho iyonqena; ayifumani kusebenza ikufunayo ukukhula. Nakuba kunjalo, abanye abantu bagxila ekufundeni kwiimpazamo. Bayakuthanda ukubona oko bakwenze ngendlela engeyiyo, ukwenzela ukuba basebenze bhetele kwixesha elizayo. Ekugqibeleni, inkqubo yokufunda kwiimpazamo zakho, yenza ingqondo yakho isebenze nzima kakhulu ngaphezulu ukwenzela ukuba ikhule yomelele.

UMojo waphinda wajonga kwirobhothi yakhe. Mhlawumbi zonke ezo mpazamo zazingeyonto imbi ngaphaya koko. Mhlawumbi impazamo nganye yayilinyathelo eliya phambili ekwakheni into enkulu.

Kodwa wena ucinga ntoni? Ingaba uMojo ufundile kwiimpazamo zakhe? Ithini into malunga nawe? Mmmm, lowo ngumbuzo onika umdla ngenene.

**Isiphelo**